પણ આગિયો આ વિચારીને ચમકવાનું બંધ નથી કરી દેતો. એ તો એનો સ્વધર્મ નિભાવે છે. એ તેજ ફેલાવે છે. કુતુહળતા અને આશ્ચર્ય જગાડે છે. અંધારી કાળી ગુફાને ચિત્તહારક અને મોહક બનાવે છે. અંધકારથી છલકાતી રાતને આહલાદક બનાવે છે. અને સૂર્ય પણ જ્યાં પહોંચી નથી શક્તો, ત્યાં-ત્યાં આગિયો પોતાનું તેજ ફેલાવે છે. સૂર્યના તેજ સામે એને પોતાનું અસ્તિત્વ ફીકું નથી લાગતું. એ પોતાના કર્મ પર પ્રશ્ર્ન નથી ઉઠાવતો. એ બસ બળ્યા કરે છે; નિરંતર, જ્યાં સુધી એની આગ ખૂટી નથી પડતી... જ્યાં સુધી એનો શ્વાસ નથી છૂટી જતો! પોતાનો સ્વધર્મ નિભાવવા માટે સૂર્ય પણ એને નથી રોકી શકતો! એટલે જો યોગની ભાષામાં વાત કરીયે, તો આ દુનિયાનો દરેક આગિયો કર્મયોગી છે!